Plaasaanval te Komatipoort, man dood en vrou in kritieke toestand | SAUK.co.za - Nuus.info
Die aanvallers het hom glo voorgelê en het hom in die huis in geneem.
Cameron,sê die voorval het Sondag omstreeks 09:00 gebeur.
Volgens beskikbare inligting is die vrou in die maag, been en skouer gewond. Sy is per ambulans na 'n hospitaal in Nelspruit vir 'n noodoperasie gehaas.
Die man, wat by haar gewoon en met die plaaswerk gehelp het, is glo verskeie kere in die bors geskiet en is op die toneel dood.
Gemeenskapslede het op Whatsapp geskryf die vrou se seun het skote gehoor, waarna hy op die aanvallers geskiet en hulle gevlug het.
Die aanvallers het te voet gevlug en vrywilligers het teen die middag nog na hulle gesoek.
Die polisie en plaaslike boeregemeenskap was teen 14:30 nog op soek na die aanvallers. Die hulp van 'n helikopter is ook ingeroep.
Kol. Mtsholi Bhembe, woordvoerder van die polisie, het gesê die besonderhede is nog min, maar dat 'n saak van moord, poging tot moord en gewapende roof ondersoek word.
Hy het gesê drie gewapende aanvallers met klapmusse aan het die vrou verskeie kere geskiet en sy is in 'n kritieke toestand na die hospitaal gehaas. Sy is glo in die bolyf en maag geskiet.
Cameron het gesê sover hul kennis strek het die vrou se seun, wat glo nog aan die slaap was, die skote gehoor en toe sy eie pistool gegryp en twee skote afgevuur. Die drie aanvallers het toe te voet op die vlug geslaan.